**KRAJEVNA SKUPNOST DORNBERK**

Številka: 16

Datum: 3.10.2024

**Z A P I S N I K**

16. seje Krajevne skupnosti Dornberk, ki je potekala dne 3.10.2024 v prostorih KS Dornberk s pričetkom ob 20:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Davorina Mrevlje, Simon Justin, Sandi Slejko, Tatjana Šinigoj in Rajko Gregorič.

Opravičeno odsotni: Mitja Cotič.

Dodatno prisotni: /

Dnevni red:

1. potrditev zapisnika 15. seje,
2. pregled finančnega stanja KS Dornberk,
3. zamenjava ogledala pri pokopališču Dornberk,
4. stanje kanalizacijskega omrežja na Ogradi,
5. spletna stran KS,
6. organizacija dogodkov GO2025 v Dornberku,
7. sprememba cene storitev pri vzdrževanju in vodenju evidenc za pokopališči v Dornberku in Zaloščah,
8. razno.

Ad. 1) Potrditev zapisnika 15. seje

Sklep: Zapisnik 15. seje sveta KS z dne 19.8.2024 se sprejme.

Ad. 2) pregled finančnega stanja KS Dornberk

Predsednik KS je predstavil realizacijo proračuna KS na dan 26.9.2024 ter predvidene projekte do konca leta 2024.

Sklep: svet KS se seznani s tekočim finančnim stanjem KS Dornberk.

Ad. 3) zamenjava ogledala pri pokopališču Dornberk

V povezavi z dopisom Ministrstva za infrastrukturo (Direkcija RS za infrastrukturo) št. 37152-72/2023/10 z datumom 13.12.2023. Ministrstvo soglaša z zamenjavo ogledala v kolikor KS izda pisno izjavo o kritju stroškov. Glede na trenutno finančno stanje KS Dornberk, se zamenjava ogledala odloži.

Ad. 4) stanje kanalizacijskega omrežja na Ogradi

Predsednik KS seznani svet KS o nepravilnostih in poškodbah kanalizacijskega omrežja na Ogradi po izvedenem pregledu predstavnika upravitelja. Glede na ugotovitve bi bilo potrebno del omrežja (vključno z enim jaškom) sanirati. KS v proračunu razpolaga z namenskimi sredstvi za ureditev te ulice, zato predsednik predlaga da se pristopi k sanaciji v okviru namenskih sredstev.

Sklep: svet KS se strinja, da se pridobi ponudbe za sanacijo kanalizacijskega omrežja na Ogradi.

Ad. 5) spletna stran KS

Spletna stran KS je polno funkcionalna, sprotno se objavljajo tudi prispevki glede kulturnih, športnih, kulinaričnih in ostalih dogodkov v okviru KS. Nekateri krajani so se zanimali o možnosti objave vabila na njihove dogodke, zato je potrebno, da svet KS sprejme merila glede objav, ki niso v organizaciji ali soorganizaciji KS.

Sklep: svet KS se strinja, da se na spletni strani KS lahko objavijo primerni dogodki, ki so organizirani s strani krajanov KS in Mestne občine Nova Gorica.

Ad. 6) organizacija dogodkov GO2025 v Dornberku

MONG pričakuje do konca oktobra predloge za izvedbo kulturnih dogodkov na območju KS Dornberk, ki bodo sofinancirani v okviru projekta GO2025. Člani sveta se strinjamo, da k soorganizaciji povabimo društva in zainteresirane posameznike, ki že sedaj organizirajo dogodke s ciljem čim boljše priprave aktivnosti za izvedbo primernih dogodkov v letu 2025.

Sklep: organizira se srečanje dne 22.10.2024, na katerega se povabi vsa društva in zainteresirane posameznike za organizacijo dogodkov z namenom priprave terminskega plana želenih / možnih dogodkov.

Ad. 7) sprememba cene storitev pri vzdrževanju in vodenju evidenc za pokopališči v Dornberku in Zaloščah

Upravitelj pokopališč, tj. družba Benko d.o.o., je svet KS že na eni od predhodnih sej seznanila s povišanjem stroškov vzdrževanja, ki so v večji meri odraz povišanja cen opravljenih delovnih ur (delovne sile) in povišanih uporabnin za vodenje evidenc pokopališkega katastra za obe pokopališči.

Sklep: svet KS se strinja s predlagano spremembo cen storitev.

Ad. 8) Razno

* Prošnje za podporo dogodkom društev:

Društvo Zapisi organizira Festival oljk, ki je že uveljavljen in tradicionalen dogodek.

Društvo upokojencev organizira tekmovanje v pikadu.

* Obrezovanje oleandrov in dreves ob cestah.

Sklep: svet KS se strinja z delno podporo predlaganim prireditvam.

Seja je bila zaključena ob 21:50 uri.

Zapisala: Predsednik sveta KS:

Davorina Mrevlje Janko Harej